M1917 (revolverioù)

KinnigBroDoareRevolver un-ober / daou-ober (SA/DA)Munisionoù.44 Magnum (kenderez gant munisionoù .44 Special).45 ColtProduerienColt's Manufacturing CompanySmith & WessonPerzhioù teknikelMas (hep kartouchenn)1,140 kg (stumm Colt)1,050 kg (stumm Smith & Wesson)Hirder270 mmHirder ar c'hanol140 mmEndalc'hTaboulin 6 kartouchenn, karget gant klipoù hanterloar (evit ar .45 ACP)LezennRummad e Bro-C'hallB
Ar Model 1917, pe M1917, zo anv ofisiel en arme stadunanat daou revolver damheñvel produet gant Colt ha Smith & Wesson hag implijet da vare ar Brezel-bed Kentañ.

 Istor 
Ar bistolenn Colt M1911 a oa arm-dorn standart an U.S. Army e 1917, pa zivizas ar vro kemer perzh er brezel. Met ne veze ket produet a-walc'h anezhe evit reiñ d'an holl soudarded, ha divizet e voe lakaat produiñ revolverioù ivez, kambret e .45 ACP evel ar Colt M1911 evit aesaat ar pourveziañ. Armoù dezhe ur blatinenn un-ober ha daou-ober hag un daboulin 6 kartouchenn e oant. 5,5 meutad (140 mm) a rae o c'hanol TAYLOR Chuck, The .45 Auto Rim (diell, lodenn 1), Guns Magazine, miz Gwengolo 2000 (lennet d'an 11/01/2025).
kleiz|thumb|200x200px|Smith & Wesson Model 1917

 Stumm Smith & Wesson 
Deveret e voe eus ar .44 Hand Ejector New Century e 1916, pa gomprenas an embregerezh e oa ar Stadoù-Unanet war-nes antreal er brezel. Savet e voe diwar ur c'henlabour gant arsanailh-Stad Springfield. Abalamour ne oa bourled ebet gant ar c'hartouchennoù .45 ACP e voe ret ouzhpennañ d'an arm daou glip dezhe stumm un hanterloar evit gellet derc'hel anezhe en daboulin. A-drugarez d'ur rizenn war vord pep kambr eus an daboulin e c'halle bezañ enlakaet kartouchennoù enne hep klip ebet, met n'hallent ket bezañ tennet gant an distrinker Smith & Wesson 1917, Arme et Passion (lennet d'an 11/01/2025). Ar revolver a gendalc'has da vezañ produet goude ar brezel betek 1949, gant un troc'h da vare an Eil Brezel-bed. E soñj e oa an embregerezh paouez gantañ e 1937, met 25.000 skouerenn a voe urzhiet er bloaz-se gant gouarnamant Brazil. Ouzhpenn 200.000 skouerenn eus ar Smith & Wesson M1917 a voe produet en holl VENTURINO Mike, WWI Classic Returns - Smith & Wesson Model 1917 .45 ACP, Guns Magazine (lennet d'an 12/01/2025).
kleiz|thumb|Colt Model 1917

 Stumm Colt 
Un tamm ponneroc'h e oa ar stumm produet gant Colt (ur c'hant gram bennak ouzhpenn) Colt 1917, Arme et Passion (lennet d'an 11/01/2025). Deveret e oa eus ar Colt New Service. Ne oa rizenn ebet war vord ar c'hambroù evel war stumm Smith & Wesson, met war-bouez d'un nebeud elfennoù diavaez all e oa heñvel an daou stumm McNAB Chris, Armes à feu Encyclopédie visuelle, L'Imprévu, 2022, p. 80. War-dro 151.000 skouerenn eus ar Colt M1917 a voe pourveziet d'an arme stadunanat ALVES Éric, Colt 1917, Seconde Guerre.net (lennet d'an 12/01/2025).

 Gwelet ivez 
 ar c'hartouchennoù .45 Auto Rim zo bet savet e 1920 evit bezañ implijet er Model 1917 hep klip ebet

 Daveennoù 

Rummad:Revolverioù
Rummad:Armoù SUA
Rummad:Armoù ar Brezel-bed Kentañ